Na podlagi tretjega odstavka 14. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14-ZDU-1L, 14/15-ZUUJFO in 76/15) in 16. člena Statuta Občine Markovci (Uradno glasilo slovenskih občin, št. 15/06 in 26/09) ter v skladu z drugim odstavkom 5. člena Pogodbe o sofinanciranju investicije Odvajanje in čiščenje odpadne vode na območju Ptujskega polja št. 351-0026/2012, z dne 20. 9. 2012, je Občinski svet Občine Markovci na svoji \_\_\_\_ seji, dne \_\_\_\_\_\_\_\_\_\_\_, na predlog župana sprejel naslednji

**S K L E P**

Občina Markovci kupi nepremičnino parc. št. 511/33, k.o. (410) Formin, v izmeri 4.403 m², na kateri se nahaja objekt čistilna naprava Formin (ČN Formin) in sicer v deležu do ½ do celote navedene nepremičnine, za kupnino v skupni višini 35.000,00 €.

Občina bo plačala kupnino 30-i dan od notarske overitve podpisa prodajalca na pogodbi na TRR račun prodajalca. Sredstva so zagotovljena na proračunski postavki *1502218 Dograditev obstoječega kanalizacijskega sistema.*

Številka: 478-00\_\_/2016

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBRAZLOŽITEV**

Občina Markovci je z Občino Gorišnica dne 20. 9. 2012 sklenila Pogodbo o sofinanciranju investicije Odvajanje in čiščenje odpadne vode na območju Ptujskega polja št. 351-0026/2012 (v nadaljevanju: pogodba), s katero je bila Občina Gorišnica določena kot nosilec izgradnje ČN Formin (4.000 PE), Občina Markovci pa sofinancer navedene izvedbe, saj je šlo za skupen projekt Odvajanje in čiščenje odpadne vode na območju Ptujskega polja. S pogodbo je bilo dogovorjeno, da se občini zavežeta po zaključku gradnje lastninskopravna razmerja, takoj po pridobitvi uporabnega dovoljenja, urediti na podlagi posebej sklenjene pogodbe tako, da bosta postali občini solastnici zemljišča z objektom ČN Formin, ki meri 2.500 m², vsaka do ½ do celote (drugi odstavek 5. člena). V skladu s četrtim odstavkom 5. člena pogodbe Občina Markovci plača Občini Gorišnica kupnino v višini 35.000,00 EUR.

V skladu s 26. členom Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13 in 10/14) se lahko stvarno premoženje, katerega lastnik postane samoupravna lokalna skupnost, pridobiva v takem obsegu ter taki kvaliteti, ki zagotavljata najboljše pogoje za izvrševanje nalog bodočega upravljavca, brez nepotrebnih zalog.

V skladu z Zakonom o izvrševanju proračunov RS za leti 2016 in 2017 (Uradni list RS, št. 96/15) bo občina prodajalcem plačala kupnino 30-i dan od notarske overitve podpisa prodajalca na pogodbi.

Kupnina za nakup solastniškega deleža predmetne nepremičnine je bila določena s pogodbo. Sredstva so zagotovljena na proračunski postavki *1502218 Dograditev obstoječega kanalizacijskega sistema.*

Glede na navedeno predlagam Občinskemu svetu Občine Markovci, da predlog sklepa obravnava in sprejme.

Milan Gabrovec, prof.

župan